Tamu ta samu: 'Yar arewa, ministar Buhari ta samu mukami na kasa-da-kasa a tarayyar Afrika ▷ Legit.ng
Tamu ta samu: 'Yar arewa, ministar Buhari ta samu mukami na kasa-da-kasa a tarayyar Afrika
2 months ago 2035 views by Mustapha Saddiq
Kungiyar tarayyar Afrika watau Africa Union (AU) a ranar Alhamis a garin Addis Ababa na kasar Itofiya ta nada ministar kudi ta tarayyar Najeriya, Zainab Shamsuna Ahmed a matsayin shugabar kwamitin amintatu na gidauniyar samar da zaman lafiya na kungiyar.
Kwamitin na amintattu kamar yadda muka samu yana da mambobi biyar ne kowane yana wakiltar yanki a Najiyar ta Afrika.
KU KARANTA: Farashin Naira ya fadi warwas a kasuwannin hada-hada
A wannan tsarin, kamar yadda muka samu ita ministar ta shugaba Buhari tana wakiltar yankin Afrika ta yamma ne idan aka hada da shugabancin kwamitin.
Wannan dai na kunshe ne a cikin wata sanarwar manema labarai da mai magana da yawun ta, Mista Paul Ella Abechi ya fitar dauke da sa hannun sa inda kuma ya godewa kwamitin da ya ga cancantar nada ta shugabance su.
Mai karatu dai zai iya tuna cewa Zainab Shamsuna a da ita ce karamar minista a ma'aikatar kudi ta gwamnatin shugaba Buhari kafin daga bisani Ministar ma'aikatar Femi Adeosun ta yi murabus a shekarar da ta gabata.
A wani labarin kuma, Sabbin alkaluman kiwon lafiya na duniya sun nuna cewa kasar Najeriya a yanzu ita ce ta farko a jerin kasashen da suke fama da cutar kyanda inda alkaluma suka nuna cewa akalla yara a kasar sama da miliyan uku ne ba a yi masu rigakafin cutar ba a halin yanzu.
Givers forum WAEC timetable 2018 How to transfer airtime on Airtel Airtel data plan Richest football club in the world
Shugaba Buhari ya bayyar da haske akan irin gwamnatin da zai yi wa'adin sa na biyu